b'\n_START_ARTICLE_\nHans-Christoph Ammon\n_START_SECTION_\n\xc5\xbdivljenjepis\n_START_PARAGRAPH_\n1. julija 1970 je Ammon vstopil v Bundeswehr in bil dodeljen 75. tankovsko-artilerijskemu bataljonu (Panzerartilleriebataillon 75), kjer je bil 1. aprila 1972 povi\xc5\xa1an v poro\xc4\x8dnika. Potem ko je bil 1. oktobra 1974 povi\xc5\xa1an v nadporo\xc4\x8dnika, je postal \xc4\x8dastnik v bateriji 111. poljsko-artilerijskega bataljona (Feldartilleriebataillon 111)._NEWLINE_Nato je bil preme\xc5\xa1\xc4\x8den v Wentorf, kjer je bil \xc4\x8dastnik za zveze (S2) v 165. tankovsko-artilerijskemu bataljonu (Panzerartilleriebataillon 165), kateremu je pripadal od leta 1978. 26. aprila 1978 je bil povi\xc5\xa1an v stotnika in nato postal poveljnik baterije 95. tankovsko-artilerijskega bataljona (Panzerartillerielehrbataillon 95). Med letoma 1981 in 1983 je bil nato na general\xc5\xa1tabnem te\xc4\x8daju na Vodstveni akademiji Bundeswehra (F\xc3\xbchrungsakademie der Bundeswehr) v Hamburgu. Naslednja tri leta je nato pre\xc5\xbeivel na General\xc5\xa1tabnem oddelku 4 (logistika) (Generalstabsabteilung 4 (Logistik)) 33. tankovske brigade v Cellu. V tem \xc4\x8dasu (1. oktobra 1985) je bil povi\xc5\xa1an v majorja._NEWLINE_V letih 1986-87 se je izobra\xc5\xbeeval na indijskem \xc5\xa0tabnem kolid\xc5\xbeu obrambne slu\xc5\xbebe (Defense Service Staff College), nato pa je bil dodeljen General\xc5\xa1tabnemu oddelku 3 (usposabljanje in operacije) Generalstabsabteilung 3 (Ausbildung und Operationen) 2. tankovske brigade (Panzerbrigade 2). 21. oktobra 1989 je bil povi\xc5\xa1an v podpolkovnika in postal poveljnik 25. tankovsko-artilerijskega bataljona (Panzerartilleriebataillon 25). Med letoma 1991 in 1994 je bil dodeljen General\xc5\xa1tabnemu oddelku 3 v 6. tankovskogrenadirski diviziji (6. Panzergrenadierdivision) in Obrambnemu podro\xc4\x8dnem poveljstvu I (Wehrbereichskommando I). V tem \xc4\x8dasu (november 1993 - april 1994) je bil kot na\xc4\x8delnik \xc5\xa1taba nem\xc5\xa1kega kontingenta OSOM II poslan v Somalijo. Po vrnitvi je bil do leta 1996 nato dodeljen General\xc5\xa1tabnemu oddelku 3 v Vodstvenem poveljstvu Bundeswehra (Heeresf\xc3\xbchrungskommand). 16. januarja 1997 je bil povi\xc5\xa1an v polkovnika in bil nato do leta 2000 namestnik \xc5\xa1tabnega \xc4\x8dastnika (G3) v Allied Command Europe Rapid Reaction Corps; v tej funkciji je bil med februarjem in oktobrom 1999 poslan na Kosovo v okviru KFORa 6._NEWLINE_Leta 2000 je bil dodeljen obrambnemu ministrstvu, kjer je bil do leta 2003 poveljnik referata za na\xc4\x8drtovanje v Vodstvenemu \xc5\xa1tabu oboro\xc5\xbeenih sil (F\xc3\xbchrungsstab der Streitkr\xc3\xa4fte). Med letoma 2003 in 2005 je bil poveljnik 30. tankovsko-grenadirske brigade (Panzergrenadierbrigade 30). 1. maja 2005 je bil povi\xc5\xa1an v brigadnega generala, nato pa je bil med julijem in decembrom istega leta poslal v Afganistan kot poveljnik 8. nem\xc5\xa1kega kontingenta pri ISAFu; isto\xc4\x8dasno je bil namestnik poveljnika Ve\xc4\x8dnacionalne brigade Kabul. Med letoma 2006 in 2007 je bil poveljnik Poveljstva zaledne podpore Commander Rear Support Command Allied Europe Rapid Reaction Corps. V Afganistan je bil ponovno poslan med majem 2006 in februarjem 2007, ko je bil direktor Centra kombiniranih zdru\xc5\xbeenih operacij (Director Combined Joint Operation Centre) v glavnemu \xc5\xa1tabu ISAFa. 29. junija 2007 ga je Rainer Hartbrod imenoval za poveljnika Kommando Spezialkr\xc3\xa4fte v Calwu. _NEWLINE_Potem ko je bil 30. septembra 2010 zamenjan na polo\xc5\xbeaju, je od\xc5\xa1el v pokoj.'